РК Барселона

**РК Барселона**  — шпански ракометен клуб со седиште во Барселона, Каталонија, кој се натпреварува во АСОБАЛ Лигата. Поради спонзорство, моменталното официјално име на клубот е **Барселона Ласса**.  Клубот бил основан на 23 ноември 1943 година, и денес е најуспешниот професионален клуб во светот во ракомет, според освоените титули на национално, европско и светско ниво.

## Историја

### Модел А-11
Ракометната секција на Фудбалскиот Клуб Барселона е основана на 29 ноември 1942, за време на пртседателот Енрике Пињеиро. Првично, овој спорт се играл на фудбалски терени и со единаесет играчи. Успесите на клубот започнале наскоро по основањето на клубот. Двојната шампионска титула на Каталонија и Шпанија била освоена во текот на три последователни сезони во средината на 40-тите години. Овие победи биле комплетирани со уште три двојни титули во годините 1949, 1951 и 1957 година. Во 50-тите години, екипата на Барселона освоила уште четири првенства во Каталонија и една во Шпанија.




На 1 февруари 1959 година, бил одигран последниот ракометен натпревар со 11 играчи, по кое ракометот влегол во фаза на модернизација.

### Модел А-7

Првите успеси според новиот модел со седум играчи не дошле до крајот на шеесеттите години, до освојувањето на првата лига и првиот пехар, во 1969 година. Изградбата на салата Палау Блауграна во 1971 година, која била во сопственост на ФК Барселона и понудила поголем капацитет, послужила за консолидирање на новиот модел. Во раните години, натпреварувањата ги доминирале главно клубовите како Атлетико Мадрид и Гранољерс. Во овој период биле освоени само два пехари.

### Почеток на Златната ера

Ситуацијата во клубот драстично се променила со доаѓањето на еден од најдобрите ракометни тренери во историјата на ракометот, Валеро Ривера во 1984 година. Со него, РК Барселона станал непобедлив во Шпанија и во европските купови, освојувајќи рекорден број на титули, дури 62 под неговото раководство, вклучувајќи и пет по ред европски купови во периодот од 1987 до 1992 година и уште пет од 1995 до 2000 година, покрај тоа што победил во девет Копа дел Реј до 2000 година

Хегемонијата што Барселона ја наметнала во Шпанија била спроведена и на континентално ниво. Екипата на Барса, предводена од Серано и Сагалес, освоила три последователни европски купови во средината на 80-тите години. Покрај тоа, првиот Европски куп бил освоен во 1991 година, и два последователни европски купови во средината на 90-тите. Но, најдоброто од тимот се видело во периодот од 1996 до 2000 година, кога екипата на Валеро Ривера последователно освоила пет европски купови, пресвртница што досега не ја постигнала ниту една друга екипа. Овој огромен домен бил комплетиран со четири последователни европски суперкупови.

### 2000 - денес

Во сезоната 2003-2004 година, Ривера ја напуштил тренерската позиција на Барселона, заедно со еден од митовите за ракометот на Барселона, Енрик Масип. Заедно со нив тимот го напуштиле и Ињаки Урдангарин, Рафаел Гијоса, Ортега, Андреј Штепкин и Хавиер О’Калаган, ставајќи крај на т.н. Дрим тим. Заминувањето на Ривера и пристигнувањето на клупата на Еспар, со Масип и О’Калаган како одговорни, значело важна промена. Но, успесите продолжиле. Барселона, предводена од капитенот Давид Баруфет, кој *преживеал* од тимот на соништата, и со играчи како Ласло, Наги, Драган Скрбиќ или Икер Ромеро, меѓу другите, продолжила да дава добри резултати.

Во 2009 година Чави Пасквал ја презел позицијата тренер на Барселона кога клубот решил да го ослободи Каденас на клупата, а спортските успеси продолжиле. Барселона ги освоила сите титули на натпреварувањата во која учествувала (Супер Глобус, Велукс ЕХФ Лига на шампиони , Лига Асобал, Копа дел Реј, Суперкопа Асобал, Копа Асобал и Суперкопа де Каталонија).

Во 2013 година, во првото учество на Барса на Светското клупско првенство (ИХФ Супер глобус), Каталонците ја освоиле титулата Супер глобус и ги комплетирале сите можни ракометни медали.

Во сезоната 2013/14 година за првпат во својата историја РК Барселона ја завршил Асобал лига победувајќи ги сите натпревари (30 победи на 30 натпревари на Асобал лига). Во оваа сезона, Каталонците го постигнале и историскиот рекорд за дадени голови (1.146 на број).

Во 2014 година, во второто учество на Светското клупско првенство, Каталонците успеале да ја ревидираат титулата Супер глобус, и станале двократен шампион на Светските ракометни клубови.

Во сезоната 2014/2015 година, РК Барселона ги освоила седумте титули во која учествувал клубот (ЕХФ Лига на шампиони, Асобал лига, Светски куп на клубови, Каталонски супер куп, Супер куп на Асобал, Асобал Куп и Копа дел Реј). Единствено Барселона под раководство на Ривера го постигнал истиот успех, во сезоната 1999/2000. Во Асобал лига ги освоиле повторно сите натпревари од натпреварувањето.

За време на сезоните 2013/2014, 2014/2015, 2015/2016 и 2016/2017 тие го завршиле редовното натпреварување непоразени во Асобал лига, откако ја постигнале својата 121-ва победа во низа, и ги освоиле сите натпревари одиграни на сите државни натпреварувања (Лига Асобал, Суперкопа Асобал, Копа Асобал, Копа дел Реј и Суперкопа де Каталонија).

Во 2017 година, екипата на Пасквал го освоил својот трет Супер глобус (Светски куп) од ИХФ, откако во финалето го совладале Берлин. Во државните натпреварувања од сезоната 2017/2018 тимот повторно ги освоил Асобал лига, Азобал Супер Купот, Копа дел Реј и Суперкупот на Каталонците.

Во 2018 година Барселона повторно го освоила Светскиот куп (Супер глобус) по четврти пат, откако го победила Берлин (24-29), екипа кој бил ист соперник на последното издание.

Во сезоната 2018-2019 Барселона ги ​​освоила сите титули во турнирите во кои учествувала (Лига Асобал, Клуб Светски куп, Каталонски Супер Куп, Азобал Супер Куп, Асобал Куп и Копа дел Реј), освен Лигата на шампиони во ЕХФ.

На почетокот на сезоната 2019-2020 Барселона го победил германскиот клуб Кил во Саудиска Арабија и по петти пат станал светски клупски првак.

## Сезони

### Меѓународни турнири

### Национални турнири  (86)

### Регионални турнири  (19)

## Титули
## Титули
* **[[Супер Глоуб]]**: **5** – ***рекорд***
** 2013, 2014, 2017, 2018, 2019
* **[[Лига на Шампиони во ракомет за мажи|ЕХФ Лига на Шампиони]]**: **9** – ***рекорд***
** 1990–91, 1995–96, 1996–97, 1997–98, 1998–99, 1999–2000, 2004–05, 2010–11, 2014–15
* **[[Куп на победниците на куповите во ракомет]]**: **5** – ***рекорд***
** 1983–84, 1984–85, 1985–86, 1993–94, 1994–95
* **[[ЕХФ Куп]]**
** 2002–03
* **[[ЕХФ Супер куп]]**: **5** – ***рекорд***
** 1996–97, 1997–98, 1998–99, 1999–00, 2003–04
* **[[Лига АСОБАЛ ]]**: **26** – ***рекорд***
** 1968–69, 1972–73, 1979–80, 1981–82, 1985–86, 1987–88, 1988–89, 1989–90, 1990–91, 1991–92, 1995–96, 1996–97, 1997–98, 1998-99, 1999-2000, 2002-03, 2005-06, 2010-11, 2011-12, 2012-13, 2013-14, 2014-15, 2015-16, 2016-17, 2017–18, 2018–19
* **[[Копа дел Реј]]**: **23** – ***рекорд***
** 1968–69, 1971–72, 1972–73, 1982–83, 1983–84, 1984–85, 1987–88, 1989–90, 1992–93, 1993–94, 1996–97, 1997–98, 1999–2000, 2003–04, 2006-07, 2008-09, 2009–10, 2013-14, 2014-15, 2015-16, 2016–17, 2017–18, 2018–19
* **[[Куп АСОБАЛ]]**: **15** – ***рекорд***
** 1994–95, 1995–96, 1999–00, 2000–01, 2001–02, 2009–10, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019-20
* **[[SuperКуп АСОБАЛ ]]**: **22** – ***рекорд***
** 1986–87, 1988–89, 1989–90, 1990–91, 1991–92, 1993–94, 1996–97, 1997–98, 1999–00, 2000–01, 2003–04, 2006–07, 2008–09, 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20
* **Шпанско првенство**: **6** – ***рекорд***
** 1944–45, 1945–46, 1946–47, 1948–49, 1950–51, 1956–57
* **Каталонско првенство**: **10** – ***рекорд***
** 1943–44, 1944–45, 1945–46, 1946–47, 1948–49, 1950–51, 1953–54, 1954–55, 1956–57, 1957–58
* **Каталонска лига**: **12** – ***рекорд***
** 1981–82, 1982–83, 1983–84, 1984–85, 1986–87, 1987–88, 1990–91, 1991–92, 1992–93, 1993–94, 1994–95, 1996–97
* **[[Каталонски Куп во ракомет]]**: **19** – ***рекорд***
** 1997–98, 1998–99, 1999–00, 2000–01, 2001–02, 2003–04, 2005–06, 2006–07, 2007–08, 2009–10, 2010–11, 2011–12, 2012–13, 2014–15, 2015–16, 2016–17, 2017–18, 2018–19, 2019–20

## Состав

;Голмани
*1  Гонсало Перес де Варгас
* 36  Кевин Мелер 
;Лево крило
* 6  Каспер Мортенсен 
* 13  Аитор Арино
;Десно крило
*8  Виктор Томас  *([[капитен]])*
* 20  Алеикс Гомес 
;Пивот
* 10  Седрик Сорајндо
* 17  Абел Сердио
* 72  Лудовик Фабрегас

;Лев бек
* 11  Ласе Андерсон
* 19  Тимотеј Н'Гесан
* 22  Тијагус дос Сантос
;Среден бек
*9  Раул Ентрериос
* 25  Лука Циндриќ
* 34  Арон Палмарсон 
;Десен бек
* 23  Јуре Доленец
* 24  Дика Мем

## Трансфери за 2016/17:
*  Лассе Андерсон (од  КИФ Колдинг)
*  Валеро Ривера (од  Нант)
*  Тимојтнеј Н'Гуесан (од  Шамбери Хендбол)
*  Жоан Саубих (од  Пајс Хендбол)
*  Борко Ристовски (од  Рајн Некар Левен)

## Заминувања за 2016/17
*  Гудјон Валур Сигурдсон (во  Рајн Некар Левен)
*  Едуардо Гурбиндо (во  Нант)
*  Даниел Сармиенто (во  Сент Рафаел)

## Стручен Штаб
*  **Тренер:** Хавиер Паскуал
*  **Помошник тренер :** Тони Рубиела
*  **Тренер на голманите :** Рожер Фонт
*  **Физиотерапевт:** Себастијан Салас
*  **Доктор:** Жозеф А. Гутиерез

## Поврзано
* ФК Барселона
* КК Барселона

## Надворешни врски
* FCBarcelona.cat - Официјално мрежно место

## Наводи


Категорија:Шпански ракометни клубови